पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर से उत्पन्न संकट के बीच दरभंगा जिले के लोगों की सुरक्षा के लिए जल संसाधन मंत्री संजय कुमार झा ने बड़ी पहल की है। उन्होंने एंबुलेंस, शव वाहन, ऑक्सीजन फ्लो मीटर, ऑक्सीजन सिलेंडर और ऑक्सीजन कंसन्ट्रेटर की खरीद के लिए गुरुवार को अपने ऐच्छिक कोष से 53 लाख रुपए जारी किए। इस संबंध में जिला योजना पदाधिकारी को भेजे गए पत्र में झा ने वाहनों और उपकरणों का ब्योरा और उनकी अनुमानित लागत की जानकारी दी है। एक एंबुलेंस और एक शव वाहन की खरीद पर करीब 15-15 लाख रुपए खर्च होंगे।
सबसे बड़े संकट से जूझ रही है मानवता : संजय
मंत्री संजय कुमार झा ने कहा कि कोरोना एक वैश्विक महामारी हैै। ऐसे समय में उनके ऐच्छिक कोष का लोगों की सुरक्षा के कार्य से बेहतर सदुपयोग होगा। उन्होंने कहा कि उनकी कोशिश होगी कि उनके द्वारा आवंटित राशि से निर्धारित उपकरणों की खरीद जल्द से जल्द हो जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn